Universiteternes mangel på konsekvens, de lempelige krav og den gennemgribende ligegyldighed ift. at overholde specialedeadlines er en skamplet og trussel mod selve uddannelsessystemets legitimitet og eksistens.

Når så mange potentielle kandidater kan udskyde opgaver, eksamener og ende i specialesumpen, devaluerer det de målrettede og flittige elevers uddannelse.

Det er i bund og grund for let at blive kandidat. Når det ikke fremgår af eksamensbeviset, at man har udskudt en eksamen x antal gange, fordi man ikke lige følte sig parat til denne eksamen, eller fordi man havde bedre ting for, så sker der et skred ift. det, som det hele drejer sig om. Nemlig at blive klar til det videre arbejdsliv.